cyanic-selkie/wikianc huggingface dataset:
भारतीय अधिराज्य
भारतको विभाजन
स्वतन्त्रता नजिकिँदै गर्दा पन्जाब र बङ्गालका प्रान्तहरूमा हिन्दु र मुस्लिमहरूबीच हिंसा जारी रह्यो। बढ्दो हिंसाको सम्भाव्यताको लागि ब्रिटिस सेनाको तयारी नभएकोले, नयाँ भाइसरोय, लुइस माउन्टबेटनले स्वतन्त्रताको लागि पारस्परिक सहमति योजनाको लागि छ महिना भन्दा कम समयको अनुमति दिँदै, शक्ति हस्तान्तरणको मितिलाई अगाडि बढाए। प्रत्येक जिल्लालाई पाकिस्तान वा भारतलाई तोक्ने जिम्मा दिइएको र्याडक्लिफ आयोगले सत्ता हस्तान्तरण भएको दुई दिनपछि १७ अगस्ट १९४७ मा आफ्नो पुरस्कार घोषणा गर्‍यो। यसले पन्जाबको सिख बहुल क्षेत्रहरूलाई दुई अधिराज्यहरू बीच समान अनुपातमा विभाजित गर्यो। सिख समूहहरू, जसले सबैभन्दा खराब डराएको थियो, पुरस्कारको कडा विरोध गर्ने तयारी गरिरहेका थिए।
कश्मीर
पहिलो एङ्ग्लो-सिख युद्धमा ब्रिटिसद्वारा सिख साम्राज्यको पराजय पछि, सन् १८४६ मा कश्मीरको रियासत राज्य सिर्जना गरिएको थियो। अमृतसरको सन्धि अन्तर्गत अङ्ग्रेजहरूबाट क्षेत्र खरिद गरेपछि, जम्मूका राजा गुलाब सिंह कश्मीरको नयाँ शासक बने। कश्मीर पन्जाब क्षेत्रको गुरदासपुर जिल्ला हुँदै भारतसँग जोडिएको थियो। यद्यपि, यसको जनसङ्ख्या ७७% मुस्लिम थियो, र यसले पछि पाकिस्तान बन्ने सीमाना साझा गर्यो। यसको आर्थिक गतिविधिको एक महत्वपूर्ण भाग पाकिस्तानको पन्जाब क्षेत्र संग झेलम नदी तल भएको थियो। गुलाब सिंहका सन्तान, हरि सिंह, जो अगस्त सन् १९४७ मा कश्मीरका महाराजा थिए, पाकिस्तानसँग व्यापार र सञ्चारको सुविधाका लागि "स्ट्यान्डस्टिल सम्झौता" मा हस्ताक्षर गरेका थिए।
सरकार
जनवरी १९४९ मा, भारतमा नौ गभर्नर प्रान्तहरू, मद्रास, बम्बई, पश्चिम बङ्गाल, संयुक्त प्रान्त, पूर्वी पन्जाब, बिहार, केन्द्रीय प्रान्तहरू र बेरार, असम र उड़ीसा; पाँच मुख्य आयुक्त प्रान्तहरू, दिल्ली, अजमेर-मेरवारा, कुर्ग, अण्डमान र निकोबार टापुहरू, र पन्थ पिप्लोडा; र लगभग ५०० रियासतहरू।
ओपेक
पेट्रोल निर्यातक राष्ट्रहरूको सङ्घ ओपेक (, / <span title="/ˈ/: primary stress follows">ˈ <span title="/oʊ/: 'o' in 'code'">oʊ p <span title="/ɛ/: 'e' in 'dress'">ɛ k / OH-pek, or ओपेप OPEP अन्य धेरै भाषाहरूमा ) १५ राष्ट्रहरूको अन्तर सरकारी सङ्गठन हो. यसको स्थापना पाँच संस्थापक सदस्य राष्ट्रहरु  (इरान, इराक, कुवेत, साउदी अरब, र भेनेजुएला)द्वारा  १९६० मा इराकको बग्दादमा भएको थियो र १९६५ देखि यसको मुख्यालय भियना, अस्ट्रियामा छ । सेप्टेम्बर २०१८ को एक प्रतिवेदन अनुसार विश्वको तेल उत्पादनको  ४४ प्रतिशत र ८१.५ प्रतिशत प्रमाणित तेल खानी भएकाले विश्वको तेल बजारको मुल्यमा ओपेकको ठुलो प्रभाव रहेको छ जुन पहिला 'सात बहिनी' भनिएर चिनिने बहुराष्ट्रिय तेल कम्पनीले मुल्य निर्धारण गर्थ्यो ।
यो सङ्गठनको उल्लेखित मिशन '' सदस्य राष्ट्रहरु बीच समन्वय र सहकार्य गर्नु, सदस्य राष्ट्रहरूलाई एक गर्नु र उपभोक्तासम्म कुशल, आर्थिक र नियमित पेट्रोलियमको आपूर्ति सुनिश्चित गर्नका लागि तेल बजार स्थिर गर्ने र पेट्रोलियम उद्योगमा लगानी गर्नेको उचित लगानी फिर्ती सुनिश्चित गर्नु हो । " यो सङ्गठन अन्तरास्ट्रिय तेल बजारको महत्त्वपुर्ण सुचना संवाहक समेत हो। हालको ओपेक राष्ट्रहरु निम्न राष्ट्रहरु हुन् अल्जेरिया, एङ्गोला, इक्वेडर, भूमध्यरेखीय गिनी, गाबोन, इरान, ईराक, कुवेत, लिबिया, नाइजेरिया, कतार, गणतन्त्र कङ्गो, साउदी अरेबिया ( अघोषित नेता), संयुक्त अरब इमिरेट्स यु.ए.इ., र भेनेजुएला।  इन्डोनेसिया पुर्व सदस्य राष्ट्र हो । महाद्वीपमा दक्षिण अमेरिकाबाट दुई , अफ्रिकाबाट सात  र एसिया (मध्य पुर्व)बाट छ राष्ट्र रहेका छन् । ओपेक रास्ट्रको दुई-तिहाई तेल उत्पादन र रिजर्भ यसका छ मध्य पूर्वी राष्ट्रहरूमा रहेका छन् जसले पर्सियन खाडीलाई वरिपरी घेरेका छन् ।
ओपेकको स्थापनालाई प्राकृतिक स्रोतमाथि राष्ट्रिय सार्वभौमको लागि परिवर्तनको बिन्दु मानिन्छ र ओपेकको निर्णयहरु विश्वव्यापी तेल बजार र अन्तरास्ट्रिय सम्बन्धहरूमा महत्त्वपुर्ण भूमिका खेलिरहेको हुन्छ ।    यसको प्रभाव त्यतिबेला झन् बलियोसँग देखिन्छ जव युद्ध, लडाई र आन्दोलन, अस्तव्यस्तताले गर्दा लामो समयसम्म तेलको आपूर्तिमा अबरोध उत्पन्न हुन्छ । १९७० को दशकमा, तेल उत्पादनमा बन्धनको कारणले तेलको मुल्यमा नाटकीय रूपमा वृद्धि भयो र ओपेक रास्ट्रको राजस्व र सम्पतिमा समेत ठुलो वृद्धि आयो , यसले वैश्विक अर्थतन्त्रमा दीर्घकालीन र लामो असरहरु देखियो । १९८० मा, ओपेकले आफ्ना सदस्य राष्ट्रलाई उत्पादनको लक्ष्य दिन सुरु गर्यो , साधारणतया , जब उत्पादन लक्ष्यमा कमि आउथ्यो तब तेलको मुल्यमा बढाव आउँछ ।यस्तो घटना हालसालै २००८ र २०१६ मा ओपेकको तेल उत्पादन कम गर्ने निर्णयबाट भएको थियो ।
अर्थशास्त्रीहरूले ओपेकलाई किताबमा सामुहिक सट्टेबाजीको उदाहरणको रूपमा प्रस्तुत गर्छन जसले आफ्नो बजार प्रतिस्पर्धा न्यूनीकरण गर्छ ।  डिसेम्बर २०१४ मा ओपेक र तेलको मानिसहरूलाई  विश्वको १०० प्रभावशाली जहाजी उद्योगमा तेश्रो स्थानमा रहेको थियो । तथापी, समय-समयमा अन्तरास्ट्रिय व्यापारमा ओपेकको प्रभावलाई गैर-ओपेक उर्जा श्रोतको विस्तार , एक एक सदस्य रास्ट्रको  उत्पादन लक्ष्य बढाउने प्रलोभन र  सदस्य रास्ट्रको विवादित रास्ट्रिय स्वार्थले चुनौती पेश गरेको छ ।
हालको सदस्य राष्ट्र
२०१८ जुनसम्म, ओपेकमा १५ सदस्य राष्ट्र छन् : छ मध्य पूर्व (पश्चिम एसिया), सात अफ्रिका, र दुई दक्षिण अमेरिकी ।  अमेरिकी उर्जा सूचना प्रशासन ( U.S. Energy Information Administration (EIA)), का अनुसार ओपेकले २०१६ को विश्वको कुल तेल उत्पादनको ४४ प्रतिशत ( ग्यास सहित ) उत्पादन गर्छ। , र ओपेकमा विश्वको ८१.५ प्रतिशत प्रमाणित तेल खानी रहेको छ ,जुन मध्ये पूर्वी सदस्यमा मात्रै ४८ प्रतिशत रहेको छ ।
नयाँ रास्ट्रको अनुमोदनको लागि सस्थापक सबै पांच सदस्य सहित ओपेकको वर्तमान सदस्यको तीन - चौडाई मत आवस्यक पर्छ, अक्टोबर २०१५ मा , सुडानले औपचारिक रूपमा सदस्यताको लागि निवेदन दिएको थियो, तर अहिले सम्म सदस्य बनेको छैन।
सिनकोपी इङ्क
सिनकोपी इङ्क एक निर्माण कम्पनी हो जुन बेलायती-अमेरिकी चलचित्र निर्देशक, पटकथा लेखक र निर्माता क्रिस्टोफर नोलन र उनकी श्रीमती, निर्माता एमा थोमसद्वारा स्थापित गरिएको हो। सिनकोपी नाम "सिनकोप", बेहोश हुनु वा चेतनाको क्षतिको लागि चिकित्सा शब्द,बाट आएको हो। 'साइट एन्ड साउन्ड' पत्रिकाका जोसेफ बेभनका अनुसार, यो नाम सपनाको सङ्केत हो जहाँ "दर्शकहरूलाई सृजनात्मक हुन, सम्भावनाहरूमा अचम्मित हुन, चलचित्र [हरू] को अर्थको बारेमा आफ्नै धारणा बनाउन आग्रह गरिएको छ।" सिनकोपीको अफिसहरू लस एन्जलस, क्यालिफोर्नियामा छन्।
मुर्रा भैँसी
मुर्रा भैंसी, दुध उत्पादनका लागि पालिने भैँसीको प्रजाति हो । यो भारतको पञ्जाब र हरियाणाबाट आएको हो। यस किसिमका भैंसीहरु ब्राजिलमा दुध र मासुमंसको लागि प्रयोग गरिन्छन्। यस किसिमका भैंसीहरु धेरै दाममा किनबेच हुन्छन्।
माली राष्ट्रिय फुटबल टोली
माली राष्ट्रिय फुटबल टिम अन्तर्राष्ट्रिय फुटबल प्रतियोगिताहरू मालीको प्रतिनिधित्व गर्ने पुरुष फुटबल टिम हो । यो माली फुटबलको लागि शासकीय निकाय माली फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
मार्भल सिनेमेटिक युनिभर्स
मार्भल सिनेमेटिक युनिभर्स (एमसियू) एक अमेरिकी मिडिया फ्रेन्चाइजी र साझा ब्रह्माण्ड हो जुन सुपरहिरो चलचित्रहरूको शृङ्खलामा केन्द्रित छ, जुन मार्भल स्टुडियोजद्वारा स्वतन्त्र रूपमा निर्माण गरिएको छ र मार्भल कमिक्सद्वारा प्रकाशित अमेरिकी हास्य पुस्तकहरूमा देखा पर्ने पात्रहरूमा आधारित छ। फ्रेन्चाइजीले हास्य पुस्तकहरू, लघु चलचित्रहरू, टेलिभिजन शृङ्खलाहरू, र डिजिटल शृङ्खलाहरू समावेश गर्दछ। साझा ब्रह्माण्ड, हास्य पुस्तकहरूमा मौलिक मार्भल युनिभर्स जस्तै, साझा कथानक तत्वहरू, परिवेष, कलाकार, र पात्रहरू क्रसओभर गरेर स्थापित भएको थियो।
द इन्फिनिटी सागा
पहिलो तीन चरणहरू सामूहिक रूपमा "द इन्फिनिटी सागा"को रूपमा परिचित छन्।
डेभ ग्रोहल
डेभ ग्रोहल एक अमेरिकी रक संगीतकार तथा गीतकार हुन् । उनको जन्म स.न् १९६९ को जनवरी १४ मा अमेरिकाको आहाइवो सहरमा भएको थियो ।
जर्ज (स्पष्टता)
जर्जले निम्न कुरा बताउँछन् :
जर्ज एच डब्लू बुस
जर्ज हर्बर्ट वाकर बुस (जुन १२, १९२४- नोबेम्बर ३०, २०१८) अमेरिकाको ४१औँ राष्ट्रपति थिए जसले १९८९ देखि १९९३ सम्म राष्ट्रपतिको कार्यभार सम्हाले। राष्ट्रपति हुनु अघि उनले १९८१ देखि १९८९ सम्म अमेरिकाको ४३ औ उपराष्ट्रपतिको जिम्मेव्वारी सम्हाले । रिपब्लिकन पार्टीका सदस्यको रूपमा उनले अमेरिका प्रतिनिधि सदस्य, राजदुत र केन्द्रीय गुप्तचरको निर्देशकको रूपमा काम गरेका थिए। उनका पुत्र जर्ज डब्लू बुस अमेरिकाका ४३ औ राष्ट्रपति थिए।
वार्नर ब्रोस पिक्चर्स
वार्नर ब्रोस पिक्चर्स एक अमेरिकी चलचित्र स्टुडियोज र वितरण कम्पनी हो।  बरबैङ्क क्यालिफोर्नियामा वार्नर ब्रदर्स स्टुडियोज कम्प्लेक्सको मुख्यालय, यो वार्नर ब्रोस इन्टरटेनमेन्टको वार्नर वार्नर ब्रोस पिक्चर्स समूह प्रभागको प्रमुख लेबल हो, जुन आफै एटी एन्ड टीको वार्नरमिडिया को एक प्रभाग हो।
रोसतिलिकोम
इतिहास
३० डिसेम्बर, १९९२ मा रूसको राज्य सम्पत्ति समितिको आदेश अनुसार राज्यको स्वामित्वमा रहेको उद्यम रोस दूरसञ्चारको स्थापना गरिएको थियोे जसमा २० राज्य सम्म भेट्ने गरी लामो दूरी र अन्तर्राष्ट्रिय कलहरू समावेश थिए साथै सञ्चार उपकरण इन्टरटेलिकमको पनि आयोजना गरिएको थियो। १९९० को दशकमा, कम्पनी जो स्भियजीइन्भेस्टको एक भाग थियो, त्यतिबेला रूसमा एकमात्र लामो दूरीको दूरसञ्चार सेवा सञ्चालक थियो।
१८ अक्टोबर २००७ मा "रोस दूरसञ्चार" ले आईपी-एमपीएलएस गुणस्तर प्रमाणपत्र प्राप्त गरेको थियोे र त्यसपछि यसले आफुलाई इन्टरनेट सेवा प्रदायकको रूपमा उभ्याएको थियोे।
स्वामित्व
सेप्टेम्बर २०१८ का अनुसार यसका ३ वटा कम्पनीहरू यसको मालिक कम्पनीको रूपमा रहेका छन् । निम्न उल्लेखित यसका मालिक कम्पनीहरू हुन्:
१) राज्यको सम्पत्ति व्यवस्थापनका लागि सङ्घीय आयोग (४५.०४%),
२) आेएआे मोबिटेल (१२.०१%) र ३) भिनेसकनम बैङ्क (३.९६%)
सञ्चालन
रोस दूरसञ्चार सबैभन्दा ठूलो घरेलू मेरुदण्ड सञ्जाल हो (लगभग ५०० हजार किलोमिटर सम्म फौलिएको) र रूसमा लगभग ३५ मिलियन घरहरू सम्म यसको सेवा पुगेको छ । कम्पनीले देशभरका आवासीय, सहकारी र सरकारी ग्राहकहरूको लागि दूरसञ्चार सेवाहरू जस्तै (टेलिफोन, डाटा, टिभी र मूल्य अभिबृद्धि समाधान) प्रदान गर्ने अनुमति लिएको छ । कम्पनीले प्रयोगकर्ताहरूको लागि-अनुकूल प्रीपेड सेवा "कार्टा स्याभ्जि" प्रदान गर्दछ जुन मानिसहरूको लागि इन्टरनेटमा टेलीफोन र पहुँच प्रदान गर्न बनाइएको लामो टेलिफोन कार्ड सेवा हो ।
प्राथमिक कालीन कवि र काव्य प्रवृत्ति (पुस्तक)
साझा प्रकाशनद्वारा २०३२ सालमा प्रकाशित प्राथमिक कालीन कवि र काव्य प्रवृत्ति नामक पुस्तकका लेखक केशवप्रसाद उपाध्याय हुन् ।
सन्दर्भ सूची
श्रेणी : नेपाली साहित्य
२०१४ आइसिसी वर्ल्ड क्रिकेट लिग डिभिजन थ्री
२०१४ आइसिसी वर्ल्ड क्रिकेट लिग डिभिजन थ्री एउटा विभागीय क्रिकेट प्रतियिगिता हो जसलाई अन्तर्राष्ट्रिय क्रिकेट परिषदले सञ्चालन गर्दछ । यो प्रतियोगिता आइसिसी वर्ल्ड क्रिकेट लीगको भाग हो तथा २०१९ क्रिकेट विश्वकपको छनौटको लागि खेलिएको प्रतियोगिता हो । यस प्रतियोगिताका उत्कृष्ट २ टिम २०१५ आइसिसी वर्ल्ड क्रिकेट लिग डिभिजन टु प्रतियोगिताको लागि सिधै छनौट हुन्छ जुन नामिबियामा खेलिनेछ । तथा पुछारमा रहेका २ टिम २०१६ आइसिसी वर्ल्ड क्रिकेट लिग डिभिजन फोरमा जानेछ ।
यो प्रतियोगिता मलेशियाले सन् २०१४ २३ अक्टोबर देखि ३० अक्टोबर सम्म आयोजन सम्पन्न गर्यो। । यो प्रतियोगिता पहिले युगान्डामा हुने निधो भएता पनि सन् २०१४ सेप्टेम्बरमा आइसिसीले यसलाई सुरक्षाको कारण देखाउदै मलेशियन क्रिकेट सङ्घको सल्लाहमा मलेशियामा सारेको हो । बर्मुडा तथा संयुक्त राज्यका खेलाडीहरूले युगान्डामा प्रतियोगिता भए हामी नखेल्ने तर्फ इंकित गर्दा यसलाई सार्नु परेको हो ।
टिमहरू
तल उल्लेखित टिमहरूले २०१४ विश्वकप छनौट, २०१३ आइसिसी वर्ल्ड क्रिकेट लिग डिभिजन थ्री तथा २०१४ आइसिसी क्रिकेट लिग डिभिजन फोर को नतिजाको आधारमा यस प्रतियोगितामा भाग लिनेछन ।
स्थान
यस प्रतियोगिताको लागि निम्न मैदानहरू प्रयोग गरिनेछ ।
अङ्क तालिका
सम्पूर्ण समय मलेसियन प्रमाणिक समय रहेको छ (यूटिसी+०८:००)
रोमन होलिडे
रोमन होलिडे विलियम वायलरद्वारा निर्देशित र निर्मित सन् १९५३ को अमेरिकी प्रेमप्रसङ्गयुक्त हास्य चलचित्र हो। यसमा अड्रे हेपबर्न र ग्रेगरी पेकले अभिनय गरेका छन्। हेपबर्नले आफ्नो अभिनयको लागि सर्वश्रेष्ठ अभिनेत्रीको लागि एकेडेमी पुरस्कार जितेकी थिइन्; पटकथा र पोशाक डिजाइनले पनि जितेको थियो।
कसम तेरे प्यार की
कसम तेरे प्यार की भारतीय हिन्दी टेली शृङ्खला हो।
उर्मिला मातोन्डकर
उर्मिला मातोन्डकर  (जन्म ४ फेब्रुअरी १९७४) एक भारतीय अभिनेत्री र राजनीतिज्ञ हुन्। उनको जन्म फेब्रुअरी ४ सन् १९७४ मा भारतको मुम्बईमा भएको थियो। उनले पहिलो पटक बाल कलाकारको रूपमा चलचित्र 'कलयुग'मा सन् १९८० मा अभिनय गरेकी थिइन र त्यस पछि सन् १९९१ मा पूर्ण अभिनेत्रीको रूपमा चलचित्र 'नरसिम्हा'बाट आफ्नो चलचित्र जीवनको सुरुवात गरेकी थिइन्। आफ्नो पहिलो चलचित्रबाट उनी लोकप्रिय बन्दै गएकी थिइन्। उनले निकै चलचित्रमा राम्रो अभिनय गरे बापत फिल्मफेयर पुरस्कार पनि प्राप्त गरेकी छिन्।
अभिनेत्री
अभिनेत्री ती महिला कलाकार हुन् जो एउटा चलचित्र वा नाटकमा कुनै चरित्रको अभिनय गर्छन् । अभिनेत्री परिकल्पना तथा दर्शक माझ माध्यमको कार्य गर्ने गर्छ । उनीहरूलाई दिइएको भूमिकालाई कुनै मञ्च (चलचित्र, नाटक, रेडियो वा टेलिभिजन)द्वारा दर्शकको लागि प्रस्तुत गर्छन । अभिनयले कलाको ज्ञान तथा अभिनेत्रीको भाव प्रस्तुतीकरणलाई सार्थक बनाउछ ।
रुसमा हिन्दु धर्म
हिन्दु धर्म पहिलो पटक १६ औं शताब्दीमा रुसमा आएको थियो र १७ औं शताब्दीमा, अस्त्रखानमा एक हिन्दु घर स्थापना भएको थियो, जसको क्षेत्रमा एक हिन्दु मन्दिर थियो।
सुदूरपश्चिम प्रदेश सभा निर्वाचन, २०७४
सुदूरपश्चिम प्रदेश सभा निर्वाचन, २०७४ सुदूरपश्चिम प्रदेश सभाको ५३ सदस्य चयनको लागि दुई चरणमा वि.सं. २०७४ मङ्सिर १० र २०७४ मङ्सिर २१ मा मतदान सम्पन्न भएको थियो। निर्वाचन आयोग नेपालको अनुसार यस निर्वाचनमा मतदान गर्न योग्य मतदाताको सङ्ख्या १४ लाख ३५ हजार ६ सय ७१ रहेको जनाएको थियो। यस निर्वाचनमा प्रत्यक्ष निर्वाचन प्रणाली मार्फत १७ र समानुपातिक प्रतिनिधित्व प्रणाली मार्फत ८ सिट जितेर नेपाल कम्युनिस्ट पार्टी (एकीकृत मार्क्सवादी-लेनिनवादी) सबैभन्दा ठूलो दल बनेको थियो। नेकपा (एमाले) र नेकपा (माओवादी केन्द्र)बिच गठबन्धन भएपछि सभाको तेस्रो ठूलो दलको रूपमा रहेको माओवादी (केन्द्र)को भागमा मुख्यमन्त्री पद परेको थियो। वि.सं. २०७४ माघ २३ गते नेकपा (माओवादी केन्द्र)को संसदीय दलको नेता समेत रहेका त्रिलोचन भट्टलाई आन्तरिक दलको बैठकद्वारा मुख्यमन्त्री चयन गरिएको थियो भने वि.सं. २०७४ फागुन ३ गते नेपालको संविधानको धारा १६८ को उपधारा २ बमोजिम यस प्रदेशको प्रदेश प्रमुख मोहनराज मल्लले उनलाई मुख्यमन्त्री नियुक्त गरेका थिए। वि.सं. २०७४ फागुन ५ गते भट्टले मुख्यमन्त्रीको रूपमा सपथग्रहण गरेका थिए।
खर्च सीमा
प्रदेशसभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको थियो। यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/ छापा तथा विद्युतीय माध्यमको लागि ६० हजार, कार्यलय सञ्चालनका लागि ३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको थियो।
रुसमा हिन्दु धर्म
जनसङ्ख्या
सन् २०१२ मा, रुसी एकेडेमी अफ साइन्सेज र स्वतन्त्र समाजशास्त्रीय सेवा स्रेडाको युरोप को संस्थान को समाजशास्त्रीहरू रुस मा विभिन्न धर्महरू को अनुयायीहरू को सङ्ख्या मा एक अध्ययन आयोजित गरे। सर्वेक्षणको क्रममा, ०.०९% उत्तरदाताहरूले आफूलाई हिन्दु धर्म, कृष्णवाद र अन्य "पूर्वी धर्म र अभ्यासहरू" को अनुयायी भनेर चिनाएका थिए। रुसको हिन्दु समुदायको परिषद्, २०१० अखिल-रुसी जनगणनाको तथ्याङ्कमा आधारित, रुसमा हिन्दु धर्मका १४०,००० अनुयायीहरू छन् र तिनीहरूको सङ्ख्यामा निरन्तर उल्लेखनीय वृद्धि भएको टिप्पणी गर्दछ।
सुदूरपश्चिम प्रदेश सभा निर्वाचन, २०७४
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेशसभा र प्रतिनिधि सभाको निर्वाचन वि.सं. २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको थियो। पहिलो चरण अन्तर्गत ३२ हिमाली जिल्लामा निर्वाचन भएको थियो भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो। सुदूरपश्चिम प्रदेशको ९ जिल्लाहरू मध्ये पहिलो चरणमा ४ जिल्ला र दोस्रो चरण अन्तर्गत ५ जिल्लामा निर्वाचन सम्पन्न भएको थियो।
निर्वाचन प्रणाली
सुदूरपश्चिम प्रदेशको प्रदेश सभाका ५३ सदस्यहरूको चयन दुई तरिकाले गरिएको थियो जसमध्ये ३२ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी २१ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिएको थियो। प्रत्येक मतदाताले दुईवटा विधिहरूको लागि छुट्टाछुट्टै मतपत्र पाएका थिए। सामानुपातिक तर्फ कुनै पनि एक राजनीतिक दल वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको थियो।
रुसमा हिन्दु धर्म
जनसङ्ख्या
केही विद्वानहरूले रुसमा हिन्दु धर्म (वेदवाद) को उत्पत्ति पुरातनतामा पत्ता लगाउँछन्। पुरातन स्लाभिक धर्मसँग हिन्दु धर्मको सबैभन्दा नजिकको सम्बन्धलाई उल्लेख गरिएको छ।
जर्मनविङ्गस विमान ९५२५
जर्मनविङ्गस विमान ९५२५ (4U9525/GWI9525) एउटा निर्धारित अन्तर्राष्ट्रिय यात्रु विमान थियो जुन बार्सिलोना देखि डसलडोर्फको लागि उडेको थियो । विमान जर्मनीको लुफ्थांसाको सस्तो मानिने एयरलाईन्स सेवा जर्मनविङ्गसको थियो । सन् २०१५ मार्च २४ मा उडेको सो विमान फ्रेन्च एल्पसको नाइस समुन्द्र तटीय क्षेत्रको 100 km उत्तर दक्षिणमा दुर्घटनाग्रस्त भएको थियो । विमानमा सवार १४४ यात्रु सहित चालकदलको ६ सदस्य यस दुर्घटनामा मारिएको हो ।
एङ्गोला महिला राष्ट्रिय फुटबल टोली
एङ्गोला महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा एङ्गोलाको प्रतिनिधित्व गर्ने महिला फुटबल टिम हो । यो एङ्गोलामा फुटबलको लागि शसकीय निकाय एङ्गोला फुटबल सङ्घको नियन्त्रणमा रहेकोे छ ।
इतिहास
एङ्गोलाले आफ्नो पहिलो अन्तर्राष्ट्रिय खेल दक्षिण अफ्रिकाको विरुद्धमा जनवरी ७,१९९५ खेलेको थियो जून खेलमा एङ्गोला ३-२ गोल अन्तरले पराजित भएको थियो ।
सङ्गत कोण
दुईओटा रेखालाई एउटा छेदकले काट्दा छेदकको एकैतिर परेका एउटा भित्रि एउटा बाहिरी अनासन्न कोणहरूलाई सङ्गत कोण(Corresponding Angle) भनिन्छ ।
चित्रमा १ र ५, २ र ६, ३ र ७ ,४ र ८   सङ्गत कोण(Corresponding Angle) हुन् ।
एकान्तर कोण
दुईओटा रेखालाई एउटा छेदकले काट्दा छेदकको दुबैतिर परेका भित्रि अनासन्न कोणहरूलाई एकान्तर कोण(Alternative Angle) भनिन्छ । चित्रमा ४ र ५, ३ र ६  एकान्तर कोण(Alternative Angle) हुन् ।
यो पनि हेर्नुहोस्
दुईवटा समानान्तर रेखालाई तेस्रो  छेदकले काटदा छेदकको दुबैतिर बनेका भित्री अनासन्न कोणहरूलाई एकान्तर कोण भनिन्छ। यस्ता कोणहरु आपसमा बराबर हुन्छन् ।
क्रमागत भित्री कोण
दुईओटा रेखालाई एउटा छेदकले काट्दा छेदकको एकैतिर परेका भित्रि कोणहरूलाई क्रमागत भित्री कोण(Co-interier  Angle) भनिन्छ । चित्रमा ३ र ५, ४ र ६ क्रमागत भित्री कोण(Co-interier  Angle) हुन् ।
बालिका वधू
बालिका वधू भारतीय हिन्दी नाट्य धारावाहिक हो।
बागेरहाट जिल्ला
बागेरहाट जिल्ला (বাগেরহাট) बङ्गलादेशको खुल्ना विभागमा रहेको एक जिल्ला हो । यो जिल्ला बङ्गलादेशको दक्षिण-पश्चिममा पर्दछ ।
भूगोल
बागेरहाट जिल्ला २१°४९' देखि २२°५९' उत्तर अक्षांश र ८९°३२' देखि ८९°९८' पुर्व देशान्तरणमा अवस्थित छ । यस जिल्लाले बङ्गलादेशको कुल क्षेत्रफल मध्ये ३९५९.११ वर्ग किलोमिटरमा फैलिएको छ । यो जिल्लाको उत्तरमा गोपालगञ्ज र नरिल जिल्लाले घेरेको छ भने बङ्गालको खाडील दक्षिणमा रहेको छ । त्यस्तै गरी पुर्वमा फिरोजपुर, गोपालगञ्ज र विरगुना जिल्ला रहेको छन् भने खुल्ना जिल्ला पश्चिममा पर्छ ।
जनसङ्ख्या
सन् २००१ को राष्ट्रिय जनगणना अनुसार यस जिल्लाको कुल जनसङ्ख्या १५,४९०,३१ रहेको छ जसमध्य पुरुषको जनसङ्ख्या ८,०४१,४३ छ भने महिलाको जनसङ्ख्या ७,४४८,८८ रहेको छ । यस जिल्लामा मुस्लिम धर्मीहरू १२,३७८,६२ छन् भने ३,०४४,२७ मानिसहरू हिन्दु धर्मीहरू हुन् । त्यस्तै गरी इसाई धर्मको जनसङ्ख्या ५४ छ भने अन्य धर्मका मानिसहरू ४२ रहेका छन् ।
इतिहास
यो जिल्ला दुई ऐतिहासिक नदिहरु ब्रह्मपुत्र र गंगा नदिको मिलन भएको स्थानमा रहेको छ । बागेरहाट जिल्लामा धेरै संख्या मा मस्जिदहरु भएका कारण यस जिल्लालाई मस्जिदको सहरले पनि चिनिन्छ । यस जिल्लामा १५ औँ शताब्दीमा इट्टाको प्रयोग गरेर बनाइएका मस्जिदहरूको सङ्ख्या धेरैमात्रमा छ भने यी सम्रचनाहरू निकै उत्कृष्ट छन् ।
बागेरहाटलाई सन् १९८४ मा जिल्ला घोषित गरिएको थियो । हाल बागेरहाट जिल्ला क्षेत्रफलका आधारमा बङ्गलादेशकै चौँथो सबैभन्दा ठूलो जिल्लाको रूपमा रहेको छ ।
अर्थतन्त्र
बङ्गलादेशमा रहेका दुई मुख्य बन्दरगाह मध्य एक बन्दरगाह मङ्गोल बन्दरगाह यस जिल्ला रहेको छ जहाँबाट दैनिक हजारौंको सङ्ख्यामा माछाको व्यापार हुने गरेको छ । यस जिल्लामा रामपाल र फकीरहाट गरी दुई उपजिल्ला रहेका छन् । जहाँ मानिसहरूको मुख्य व्यवसाय माछा पालन र माछा व्यापार हो । यस जिल्लाको दुई उपजिल्लामा झिङ्गे माछाको व्यापार हुने भएकाले यी दुई उपजिल्लाले दैनिक लाखौंको विदेशी विनिमय कमाएको छ ।
यातायात
बागेरहाट जिल्लामा पहिला एक रेल सञ्चारको सुविधा थियो भने हाल यो रेल सेवा बन्द गरिएको छ । ढाकाबाट बागेरहाट जाने सबै भन्दा राम्रो तरिका सडक यातायात हो जसले ५ देखि ८ घण्टा सम्म ढाका पुग्न लाग्छ । हवाई यातायातमा ढाका जान जेसौर विमानस्थल पुग्न पर्छ र त्यहाँबाट थोरै समय गाडीमा हिँडेपछि राजधानी पुग्न सकिन्छ ।
धर्म
यस जिल्लामा मुस्लिम धर्मका मानिसहरू १२,३७८,६२ छन् भने हिन्दु धर्ममा विश्वास गर्ने मानिसहरूको सङ्ख्या ३,०४४,२७ रहेको छ । त्यस्तै गरी इसाई धर्मको जनसङ्ख्या ५४ छ भने अन्य धर्मका मानिसहरू ४२ जना रहेका छन् । यस जिल्लामा कुल ७,८१५ मस्जिद रहेको छ भने २३८ मन्दिरहरू रहेका छन् । यहाँ १७ चर्च र ७ चिहानहरू रहेका छन् । यस जिल्लाका मस्जिदहरू मध्य साठ गाम्बुज मस्जिद र डोम्स मस्जिद निकै प्रख्यात छन् भने खान जाहन अलीको चिहान सबैभन्दा प्रख्यात छ ।
भुइँमाला
भुइँमाला फिलान्थासिया परिवारमा पर्ने एक प्रकारको वनस्पति हो ।
वेस्ट इन्डिज
वेस्ट इन्डिज अथवा पश्चिमी द्वीपसमूह उत्तर अमेरिकाको एक उपक्षेत्र हो। यसको वरिपरि उत्तरी आन्ध्र महासागर र क्यारिबियन सागर छ जसमा १३ स्वतन्त्र द्वीप देशहरू र तीन प्रमुख द्वीपसमूहमा १८ निर्भर तथा अन्य क्षेत्रहरू समावेश छन् जसमा विशाल एन्टिलेज, लघु एन्टिलेज र लुकायन द्वीपसमूह पर्दछन्।
राजकिशोर यादव
राजकिशोर यादव एक नेपाली राजनीतिज्ञ र पूर्व मन्त्री हुन्। उनी जनता समाजवादी पार्टीका सदस्य हुन्। उनी सन् २०२१ जुन १० देखि नेपालको उद्योग, वाणिज्य र आपूर्ति मन्त्री थिए तर सर्वोच्च अदालतले सन् २०२१ जुन २२ मा पदबाट हटाएको थियो जसको कार्यकाल मात्र १२ दिनको थियो र अहिले सम्मको सबैभन्दा छोटो अवधि थियो। [3]  २०१७ को नेपाली आम चुनाव मा उनी २११४४ (४०.१%%) मत प्राप्त गरि सिरहा ४ निर्वाचन क्षेत्रबाट निर्वाचित भएका थिए।
वेस्ट इन्डिज
यस उपक्षेत्रमा एन्टिलेजका सबै टापुहरू, साथै उत्तरी आन्ध्र महासागरमा रहेका द बहामस र तुर्क र केकोस टापुहरू पर्छन्। आजकल, वेस्ट इन्डिज शब्द प्राय: क्यारेबियन शब्दसँग विनिमय योग्य छ। यद्यपि उत्तरार्द्धमा केही मध्य र दक्षिण अमेरिकी मुख्यभूमि देशहरू पनि समावेश हुन सक्छन् जसमा क्यारेबियन तटियरेखामा पर्ने राष्ट्रहरू जस्तै बेलिज, गयाना, सुरिनाम र फ्रान्सेली गयाना, र ट्रिनिडाड र टोबागो र बरमुडाको आन्ध्र द्वीप राष्ट्रहरू समावेश छन् यी दुवै भौगोलिक रूपमा तीन मुख्य द्वीपसमूहबाट भिन्न छन् तर सांस्कृतिक रूपमा एउटै छन्।
मेन्डी रोज
अमान्डा सेकोमेनो (जन्म:१८ जुलाई १९९१) एक अमेरिकी व्यावसायिक महिला कुस्ती खेलाडी हुन्। उनी हाल डब्ल्युडब्ल्युईको स्म्याकडाउनमा कार्यरत छिन् जहाँ उनी मेन्डी रोज नामले कुस्ती खेल्ने गर्छिन्। सन् २०१५ मा मेन्डीले डब्ल्युडब्ल्युई टफ इनफ प्रतियोगितामा उपविजेता बन्दै डब्ल्युडब्ल्युईसँग आवद्ध पत्रमा हस्ताक्षर गरेकी थिइन्। सोही वर्ष उनी डब्ल्युडब्ल्युईको वास्तविक टेलिभिजन कार्यक्रम टोटल डिभासमा सामेल भएकी थिइन्।
बाल्यकाल
अमान्डा सेकोमेनो न्यु योर्कको वेस्टचेस्टर कन्ट्रीमा जन्मिएकी हुन्। उनी उनको बुबाआमाको ४ सन्तानमध्ये सबैभन्दा कान्छी सन्तान हुन्। उनको पुर्खाहरू आयरल्यान्ड र इटालीका थिए। उनी सानो छँदा उनलाई सबैजनाले ह्यामबर्गर भन्ने गर्थे। उनले योर्क टाउन महाविद्यालयमा पठनपाठन गरेकी थिइन् जहाँ उनले एउटा नृत्य प्रतियोगितामा समेत भाग लिएकी थिइन्। उनले पछि लोना कलेजबाट स्नातकोत्तर गरेकी थिइन्। उनले सन् २०१३ मा विश्व बडिबिल्डिङ फिट्नेस एन्ड फेसन कार्यक्रममा भाग लिएकी थिइन् भने उनले सन् २०१४ मा विश्व व्युटी फिट्नेस एन्ड फेसन बिकिनी विजेता बन्न सफल भएकी थिइन्।
टफ इनफ र एनएक्सटी (सन् २०१५–२०१७)
सेकोमेनोले डब्ल्युडब्ल्युई टफ इनफ प्रतिस्पर्धाको छैटौँ संस्करणमा भाग लिएकी थिइन् जुन २०१५ जुन महिनाबाट प्रसारण गरिएको थियो।  २८ जुलाईमा भएको एक प्रतियोगिता अन्तरगत एक शृङ्खलामा उनी खेलबाट निस्कासन हुने खतरामा परेकी थिइन् तर उनलाई त्यस प्रतियोगिताका निर्णयक द मिजले बचाएका थिए। उक्त प्रतियोगिताको अन्तिम तिर उनले आफ्नो नाम मेन्डी रोज राखेकी थिइन्। प्रतिस्पर्धाको अन्तिम तिर उनी अलिसा फक्ससँग हार्न पुगेकी थिइन्। डब्ल्युडब्ल्युई टफ इनफ प्रतियोगिताको।समाप्तिसँगै रोजले डब्ल्युडब्ल्युईसँग ५ वर्षिए आवद्ध पत्रमा हस्ताक्षर गरेको कुरा सञ्चार माध्यमहरूले सार्वजनिक गरेका थिए। ३० जनवरी २०१६ फ्लोरिडामा आयोजित डब्ल्युडब्ल्युईको विकासशील क्षेत्र एनएक्सटीमा रोजले ६ महिला ट्याग टिम खेलमा पर्दापण गरेकी थिइन्। एनएक्सटीको एक शृङ्खलामा रोजले ६ महिला ट्याग टिम खेल पनि खेलेकी थिइन् जहाँ उनी डेरिया र अलेक्स ब्लिससँग साझेदारी गर्दै कारमेला, लिभ मोर्गेन र निकी क्रसको टोलीलाई हराउन सफल भएका थिए। २८ सेप्टेम्बरमा आयोजना गरिएको एनएक्सटीको एक शृङ्खलाका रोजले एम्बर मुनसँग खेल जारी गरिएको थियो तर उक्त खेलमा रोज मुनसँग हार्न पुगेकी थिइन्।
एभसोलुसन र सोनिया डभिलसँगको मित्रता (सन् २०१७–हाल)
२० नोभेम्बर २०१७ डब्ल्युडब्ल्युई रको एक शृङ्खलामा रोजले सोनिया डभिल र पेजको साथ देखा परेकी थिइन् र उनीहरूको जोडीले सोही दिन सासा बेङ्क्स, बेइली, मिकी जेम्स र तात्कालिक र महिला बिजेता अलेक्सा ब्लिसलाई नेपथ्यमा आक्रमण गरेका थिए। त्यस दिनको अर्को हप्ता उनीहरूको आफ्नो टोलीको नाम एभ्सोलुसन राखेका थिए। रोजले उनको पहिलो खेल १९ डिसेम्बर २०१७ मा आयोजित ट्रब्युट टु द ट्रुपस कार्यक्रममा खेलेकी थिइन् जहाँ रोज, पेज र डभिलले जेम्स, बेइली र बेङ्क्सको जोडीलाई हराउन सफल भएका थिए। २८ जनवरी २०१८ मा रोजले डब्ल्युडब्ल्युईको इतिहासमा पहिलोपटक हुन लागेको ३० महिला रोयल रम्बल खेलमा भाग जनाएकी थिइन्।  उक्त खेलमा उनी चौँथो स्थानमा रिङमा आएकी थिइन् तर उक्त खेलमा निस्कासन हुने उनी पहिलो महिला बनेकी थिइन् जब उनलाई लिटाले निस्कासन गरिन्। रमा आएपछि उनले मिक्स म्याच च्यालेञ्जमा अलिसा फक्स चोटका कारण खेल खेल्न नसक्ने भएपछि उनी गोल्डस्टसँग साथी बनेकी थिइन्। मिक्स म्याच च्यालेञ्ज अन्तरगत रोज र गोल्डस्टको टोली नेयोमी र जिम्मी उस्सोसँग विरुद्धको खेलमा हार बेहोर्दै खेलबाट बाहिरिएका थिए। फेब्रुअरी महिनामा उनीले पहिलोपटक हुन लागेको महिला इलिमिनेसन चेम्बरमा भाग लिएकी थिइन् तर उनलाई अलेक्सा ब्लिसले हराएकी थिइन्। अप्रिल महिनामा रोजकी साथी पेज घाँटीको चोटका कारण कुस्ती खेलबाट अवकाश लिँदै डब्ल्युडब्ल्युई स्म्याकडाउनकी सामान्य प्रबन्धक बनेकी थिइन्।      रोजले उनको कार्यकाल अन्तरगत पहिलो रेसलमेनिया ३४ मा महिला ब्याटल रोयलमा भाग लिएकी थिइन् भने उक्त खेल नेयोमीले जितेकी थिइन्।
सन् २०१८ मा गरिएको सुपरस्टार सेक अफमा दुवै मेन्डी रोज र सोनिया डभिल स्म्याकडाउनमा सरेका थिए तर त्यहाँकी सामान्य प्रबन्धक उनहरूको साथी पेज भएता पनि पेजले उनीहरूलाई अरु खेलाडीलाई जस्तै व्यवहार गरेकी थिइन्। स्म्याकडाउनमा रोज र डभिलले ग्रिष्म ऋतु भरि विभिन्न महिला ट्याग टिम खेल र एकल खेलहरूमा भाग लिएका थिए।     डब्ल्युडब्ल्युईले आयोजना गरेको सबै महिलाहरूको पहिलो पे-पर-भ्युको महिला ब्याटल रोयलमा दुवै डभिल र रोजले भाग लिएका थिए तर खेलको अन्तरगत रोजले आफ्नै साथी डभिललाई खेलबाट निस्कासन गराएकी थिइन्। रोजले डभिललाई ब्याटलरोयल खेलबाट निस्कासन गरेता पनि पछि उनीहरूले पुन एक टोलीको रूपमा काम गरेका थिए र आउँदै परम्परागत पाँच पाँच महिला इलेमिनेसन चेम्बरमा दुवै रोज र डभिलले स्म्याकडाउनको प्रतिनिधित्व गर्दै उक्त खेलमा भाग लिएको थिए। रोज र डभिल दुवै खेलमा सामेल भएका थिए तर उक्त खेलमा डब्ल्युडब्ल्युई र र स्म्याकडाउनको प्रतिस्पर्धामा स्म्याकडाउनले रसँग हार बेहोरेका थिए।
सरभाइभर सिरिज पछि पनि रोज र डभिलले एक जोडीको रुपमै काम गर्न सुरु गरेका थिए र सन् २०१८ को समाप्तिमा भने तात्कालिक समयमा रोज र नेयोमीको बीच द्वन्द्वको सुरुवात भएको थियो। नेयोमी र रोजको द्वन्द्व चलिरहेको बेला रोजले नेयोमीलाई उनको श्रीमानलाई उनीहरू सम्बन्ध अन्त्य गर्ने भन्दै नोयोमीलाई तनाव दिएकी थिइन्। त्यसपछि नोयोमीको खेल फरकफरक पटक रोज र डभिलको विरुद्धमा भएको थियो र उक्त खेलमा एक अर्काको हस्तक्षेपका कारण दुवैले नोयोमीलाई हराएका थिए। उनीहरूको द्वन्द्व रोयल रम्बल सम्म पनि जारी थियो र २७ जनवरी २०१९ मा आयोजना गरिएका ३० महिलाको रोयल रम्बल खेलमा दुवैले एक अर्कालाई खेलबाट निस्कासन गराएका थिए भने खेलमा रोज २५ मिनेट ५० सेकेण्ड सम्म रहेकि थिइन्। फेब्रुअरी २०१९ मा नेयोमी र रोजको द्वन्द्व चलिरहेको थियो भने अर्का तिर रोज र डभिलले पहिलो डब्ल्युडब्ल्युई महिला ट्याग टिम उपाधिका लागि उनीहरूले आफ्नो नाम दर्ता गर्न सफल भए जब उनीहरूले एक ट्रिपल थ्रेट खेलमा द आइकोनिक्स (बिली के र पिटन रोइस) र कार्मेला र नेयोमीको टोलीलाई हराए।   रोज र डभिलले डब्ल्युडब्ल्युईको इतिहासमै पहिलोपटक हुन लागेको डब्ल्युडब्ल्युई महिला ट्याग टिम च्याम्पियनसिपमा भाग लिएका थिए जुन इलिमेनिसन चेम्बरको भित्र खेलाइएको थियो। उक्त खेलमा रोज र डभिल अन्तिम सम्म पुग्न सफल भएतापनि उनीहरूलाई बेइली र सासा बेङ्क्सको टोली हराउँदै पहिलो महिला ट्याग टिम विजेता बनेका थिए।  इलिमिनेसन चेम्बरको दुई दिन पछिको स्म्याकडाउनको एक शृङ्खलामा रोजले तात्कालिक स्म्याकडाउन महिला विजेता आस्कालाई हराउन सफल भएकी थिइन्।
अन्य सञ्चार माध्यम
रोज हाल सम्म विभिन्न शारीरिक चलचित्र, कार्यक्रम र सभाहरूमा देखा परेकी छन्।
रोज डब्ल्युडब्ल्युईले निर्माण गरेको एक वास्तविक टेलिभिजन कार्यक्रम टोलल डिभाजको पाँचौँ संस्करणमा एक मुख्य पात्रको रूपमा देखा परेकी थिइन् जुन जनवरी २०१६ मा प्रसारण गरिएको थियो।
रोजले डब्ल्युडब्ल्युई २के१८ मा एक खेल्न मिल्ने चरित्रको रूपमा पर्दापण गरेकी थिइन् र उनी पछि डब्ल्युडब्ल्युई २के१९ मा पनि देखा परेकी छिन्।
व्यक्तिगत जीवन
सेकोमेनो हाल ओर्लाण्डो फ्लोरिडामा बसोबास गर्दै आएकी छिन्। उनी प्राय योग र शारीरिक व्याम कार्यक्रममा पनि भाग लिने गरेकी छिन्।
सन् २०१८ अप्रिल देखि उनी उनको‍ साथी टिनो सबब्याटलीसँग प्रेम सम्बन्धमा रहेको खुलासा भएको थियो।
भानु (देवकोटा विशेषाङ्क)
भानु प्रकाशन काठमाढौद्वारा २०२५ सालमा प्रकाशित भानु देवकोटा विशेषाङ्क नामक पुस्तकका प्रधान सम्पादक भवानीप्रसाद घिमिरे हुन् । यसमा देवकोटा सम्बन्धी विविध जानकारी पाइन्छ ।
सन्दर्भ सूची
श्रेणी : नेपाली साहित्य
ससुराल सिमर का
ससुराल सिमर का एक भारतीय धारावाहिक हो।
गर्ड मुलर
गर्ड मुलर (अङ्ग्रेजी:Gerd Müller) पुर्व जर्मन फुटबलर हुन् । पेनाल्टी क्षेत्रभित्र सफा अनि सुन्दर गोल गर्न माहिर मुलर बहुफलप्रद स्ट्राइकरको रूपमा चिनिन्थे । उनलाई आफ्नो पुस्ताका अब्बल दर्जाका स्ट्राइकरको रूपमा लिइन्छ । अन्तराष्ट्रिय स्तरमा पश्चिम जर्मनीको जर्सीमा ८ वर्ष बिताएका मुलरले १९७४ फिफा विश्वकप फाइनलमा नेदरल्याण्डविरूद्ध गोल गर्दै तत्कालिन प.जर्मनीलाई दोस्रो पटक विश्वकप उपाधि दिलाएका थिए । क्लबस्तरमा बायर्न म्युनिखमा १५ वर्ष रहेर ४५३ बुन्डेस लिगा खेलमा ३९८ गोल गरेका थिए । अन्तराष्ट्रिय स्तरमा औसतमा खेलभन्दा बढी गोल गरेका मुलर अन्तराष्ट्रियस्तरमा बढी गोल गर्ने खेलाडीको सुचिमा ११औँ नम्बरमा आउँछन् । उनले ६२ अन्तर्राष्ट्रिय खेलमा ६८ गोल गरेका थिए । उनका उपनामहरू "द नेशन्स बम्बर" र "क्लेन्स डिक्स मुलर" (छोटो मोटो मुलर) हुन् । सन् १९७० को दशकका चर्चित गर्ड मुलर जर्मन समर्थकबीच गोल मेसिनका रूपमा चर्चित छन् ।
राधा पौडेल
प्रकाशित कृति
खलंङ्गामा हमला-एउटी नर्सको डायरी उनको पहिलो कृति हो । यसै कृतिका लागि उनलाई विसं २०७१ मा मदन पुरस्कार प्रदान गरिएको थियो । कामका सिलसिलामा जुम्लाको खलङ्गा पुगेकी उनले द्वन्द्वकालका नमीठा घट्नासँग पनि सामना गर्नुपर्‍यो । यो कृति २०५९ सालमा खलङ्गामा तत्कालीन सशस्त्र संघर्षकालमा नेकपा माओवादीले गरेको हमलाकै बेलाको दस्तावेज हो । उनको अपवित्र रगत पुस्तक (२०७५) पनि प्रकाशित छ । महिनावारीमा केन्द्रित यस किताबमा उनले आफ्नो अनुभवबाट सुरू गर्दै विभिन्न ठाउँका कथा सँगालेकी छन्।
पुरस्कार
विसं २०७१ः मदन पुरस्कार
ब्याडमिन्टन
ब्याडमिन्टन  खेल विश्व प्रसिद्ध खेल मध्ये एक हो।यस खेल सिङ्गल र डबल गरी दुई दंगबाट खेलिन्छ।व्यक्तिमा स्फूर्ति,लचकता,स्थिरता तथा सन्तुलनको विकास गर्न साथै  शारीरिक तथा मानसिक स्वस्थ्यता का निम्ति यश ब्याडमिन्टन खेल खेलिन्छ।
इतिहास तथा पृष्ठभूमि
यो खेल मुख्यतः अंग्रेजहरूले प्रचलनमा ल्याएको खेल हो।सन् १८२० तिर भारतको पुनामा समेत खेलिएको भनिएको यो खेल बेलायतका ड्युक अफ वियुफोर्टले पाहुनाको मनोरञ्जनका लागि सन् १८७० मा नियमबद्ध रूपमा खेलाएपछि यो खेलको आधिकारिक सुरुवात भएको थियो ।भने सन् १९३४ सम्ममा यश खेलको अन्तर्राष्ट्रिय सङ्घ विश्व ब्याडमिन्टन सङ्घस्थापना भयझ।साथै सन् १९६२ मा एसियाली खेलकुद प्रतियोगिता र सन् १९९२ देखि ओलम्पिक खेलमा लिइएको थियो ।नेपामा भने ब्याडमिन्टन वि.स.१९८९ देखिनै खेल्न थालिएता पनि वि.स.२००८ सालमा मात्र नेपाल ब्याडमिन्टन सङ्घस्थापना भएको थियो ।
खेल्ने तरिका
मुख्यतया ब्याडमिन्टन तीन प्रकारले खेलिन्छ जस्तैः एक जना पुरूष वा एक जना महिला मात्र खेल्ने । दुई जना पुरूष र दुई जना महिला बिच हुने। एकै समुहमा १ पुरूष र १ महिला गरी दुई समूह बिच हुने प्रतिस्पर्धा ।
खेलको नियम
ब्याडमिन्टन खेलका केही नियमहरू
सीपहरू
मुख्यत ब्याडमिन्टन खेलमा ५ प्रकारकम सीपहरू हुन्छन्|ती ५ सीपहरू जस्तै:-
खेल सामग्री
ब्याडमिन्टन खेलका खेल सामग्रीहरू जस्तैः
स्रोत
श्रेणी :खेल श्रेणी :खेलकुद
बुढासुब्बा गोल्डकप २०७४
बुढासुब्बा गोल्डकप २०७४ बुढासुब्बा गोल्डकपको बीसौं संस्करण हो। धरानमा भएको यस नकआउट फुटबल प्रतियोगिताको उपाधि थ्री स्टार क्लबले जितेको थियो।
प्रतियोगिता जीतेसँगै थ्री स्टार क्लबले ६ लाख नगदसहित ट्रफि हात पारेको थियो, भने उपबिजेता नेपाल पुलिस क्लबले ३ लाख नगद सहित ट्रफी जितेको थियो ।
यमपुरीको महल
अन्तर्राष्ट्रिय नेपाली साहित्य समाज, अमेरिकाद्वारा २०६४ सालमा प्रकाशित यमपुरीको महल नामक उपन्यासका लेखक होमनाथ सुवेदी हुन् ।
सन्दर्भ सूची
श्रेणी : नेपाली साहित्य
आलास्का
अलास्का उत्तर अमेरिकाको उत्तरपश्चिम चरम सीमामा रहेको संयुक्त राज्य अमेरिकाको राज्य हो। संयुक्त राज्य अमेरिका को एक अर्ध-एक्सक्लेभ, यो ब्रिटिश कोलम्बिया सीमाना छ र पूर्वमा क्यानाडाको युकोन,र यसले रूसी संघको चुकोटका स्वायत्त ओक्रगसँग बेरिंग स्ट्रेटमा पश्चिमी समुद्री सीमा साझा गर्दछ। उत्तरमा आर्कटिक महासागरको चुक्ची र ब्युफोर्ट सागरहरू छन्,र प्रशान्त महासागर दक्षिण र दक्षिणपश्चिममा अवस्थित छ।
अलास्का क्षेत्रफलको आधारमा सबैभन्दा ठूलो अमेरिकी राज्य हो, जसमा टेक्सास, क्यालिफोर्निया, र मोन्टानाको संयुक्त तीनवटा ठूला राज्यहरू भन्दा बढी कुल क्षेत्रफल समावेश छ, र विश्वको सातौं-ठूलो उपराष्ट्रिय विभाजन हो।यो तेस्रो-कम जनसंख्या भएको र सबैभन्दा कम जनसंख्या भएको अमेरिकी राज्य हो,तर 2020 को अनुसार 736,081 को जनसङ्ख्या भएको, यो महाद्वीपको सबैभन्दा जनसंख्या भएको क्षेत्र हो जुन 60 औं समानान्तरको उत्तरमा अवस्थित छ,उत्तरी क्यानडा र ग्रीनल्याण्डको संयुक्त जनसंख्याको चौगुना भन्दा बढी।
नेपाली उपन्यास परम्परा र प्रवृत्ति
भूमिका प्रकाशन वाराणसीद्वारा २०५३ सालमा प्रकाशित नेपालीउपन्यास परम्परा र प्रवृत्ति नामक समालोचनात्मक पुस्तकका लेखक राजेन्द्र सुवेदी हुन् ।
सन्दर्भ सूची
श्रेणी : नेपाली साहित्य श्रेणी : समालोचना
क्यामेरून राष्ट्रिय फुटबल टोली
क्यामेरून राष्ट्रिय फुटबल टिम अन्तर्राष्ट्रिय फुटबल प्रतियोगितामा क्यामेरूनको प्रतिनिधित्व गर्ने पुरुष फुटबल टिम हो । यो क्यामेरूनमा फुटबलको लागि शसकीय निकाय क्यामेरून फुटबल सङ्घको नियन्त्रणमा रहेकोे छ । यो टोली अफ्रिकामा अरु टोलीको तुलनामा सबैभन्दा धेरै ७ पटक फिफा विश्वकपको लागि छनोट भएको छ ।( १९८२, १९९०, १९९४, १९९८, २००२, २०१९ र २०१४ मा) टोलीले अफ्रिकी राष्ट्र कपको उपाधि ५ पटक चुमेको छ ।
स्वरागिनी
स्वरागिनी एक भारतीय हिन्दी धारावाहिक हो।
मौलापुर नगरपालिका
मौलापुर नगरपालिका रौतहट जिल्लाको १६ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार मौलापुर नगरपालिकाको कुल जनसङ्ख्या २६,४३१ छ।
नोरी
नोरी (अंग्रेजी Nori, जापानी 海苔) खान मिल्ने समुन्द्री वनस्पतिबाट बनेको चखिलो र अलग मिठास भएको जापानी खाना हो। यो प्रोपिया प्रजातिको रातो लेऊ हो।  कागजको पाना आकारको यो खाना कूक हरूले जापानी खाना खासगरी सुसीको रोल बेर्नमा प्रयोग गर्छन्।
नोरीको सुख्खा पाताहरू समुन्द्री लेउ लाई पिसेर र्‍याकमा सुकाएर कागज बनाए जसरी नै तयार गरिन्छ । नोरी तयार भएपछि प्याकिङ गरेर बजारमा पठाइन्छ। यसले हावामा रहेको आर्द्रताबाट समेत पानि सोस्ने भएकोले लामो समय भण्डारण गर्नका लागि यसलाई हावा नछिर्ने गरी प्याक गरेर सुख्खा ठाउँमा राखिन्छ।
इतिहास
सन् ७२१ तिर फुदोकीको हिटाची प्रान्तका बासिन्दाले नोरी सुकाउँथे भन्ने वर्णन पाइन्छ। त्यसैबेला ७१३ देखि ७२३ ताका इजुमो प्रान्तमा नोरी खेती गरिएको वर्णनबाट प्राचीन काल देखि नै नोरीको प्रचलन थियो भन्ने आधार मिल्छ।   सन् ९८७ ताका लेखिएको उत्सुबो मोनोगातारी पुस्तकमा नोरी लाई सामान्य प्रचलनको खानाको रूपमा उल्लेख गरिएको छ। पत्रको रूपमा विकास हुनु अघि यो गिलो पेस्टको रूपमा प्रयोग हुन्थ्यो। सन् १७५० तिर त्यस बेलाको आकुसा इदो (हालको टोकियो), मा कागज बनाउने तरिका प्रयोग गरी नोरीको प्रशोधन सुरू भयो।
प्रयोग
नोरी धेरजसो सुसी र ओनिगिरी लाई बेर्ने काममा प्रयोग गरिन्छ। सामान्यतया यसमा भात बेह्रेर पनि खाइन्छ।  नुडल्स र सुपलाई मिठास थप्ने अल‌ंकारको रूपमा पनि प्रयोग हुन्छ। यसलाई खानुपूर्व "याक नोरी" भनेर विशेष रूपले टोस्ट गरिन्छ।  नोरीलाई सोया सस सँग मिलाएर त्यसैको स्वादमा पनि खाने चलन रहेको छ। तर धेरैजसो ठाउँमा भने खानाको विशेष सजावटमा नोरीको प्रयोग गर्ने गरिन्छ।
नोरीसँग सम्बन्धित यो जस्तै अर्को हरियो लेऊबाट बन्ने खाना पनि छ जसलाई एनोरी भनिन्छ। एनोरी चाहिँ दैनिक खानामा प्रयोग गरिन्छ।
पोषण
काँचो समुद्री झारमा ८५% पानी, ६% प्रोटीन, ५% कार्बोहाइड्रेट, न्यून मात्रामा चिल्लो पदार्थ हुन्छ (तालिका हेर्नुहोस्)। यो समुद्री वनस्पति भिटामिन ए, भिटामिन सी, रिबाफ्लाभिन, र फोलेट को भरिलो स्रोत हो। यो समुद्री वनस्पतिमा आयोडीन को उच्च मात्रामा पाइन्छ।
राम मन्दिर, थापाथली
श्रीराम मन्दिर थापाथलि बाग्मति किनारमा अवस्थित यो मन्दिरको जङ्गबहादुर राणाले वि.सं. १९३०-३१ मा निर्माण गराउनु भएको हो । पहिले यस स्थानमा एक सिद्ध साधुले तपस्या गरेको र सोहि स्थानमा हनुमानको मन्दिर संगै राममन्दिर स्थापना भएको यहाँ गुरू-महन्तले बताउनु भएको थियो । वि.सं. १९९०को महाभूकम्पमा क्षति पुगे पश्चात तत्कालिन प्रधान मन्त्री जुद्ध शमशेर जंगबहादुर राणा जबराले जिर्णोद्धार गराएको कुराको भित्ते लेखमा देख्न पाईन्छ । भगवानहरु यस मन्दिरको मुख्य देवता भूदेवी र श्रीदेवी सहित चतुर्भूज नारायण हुन् । यसै मुर्तिहरूलाई सीतारामको रूपमा पुजिने गरेको भएतापनि यसै सँग विभिन्न मन्दिरहरू र भक्तहरूबाट प्राप्त ४ प्रकारका लक्ष्मण सहित सीतारामको मूर्तिहरू शोभायमान देखिन्छन् । यस साथै असंख्य साना मूर्ति र शालिकराम रहेको देख्न सकिन्छ । बाहिर प्राङ्गणमा शिवलिङ्ग, पादुका, सुदर्शन चक्र, हनुमानको मन्दिर, गौशाला देख्न सकिन्छ ।
प्रमुख पर्व
राम नवमी (चैत्र), नववर्ष, अक्षय तृतीया, सीता जयन्ति, गंगा दशहरा, साउन संक्रान्ति, कृष्ण जन्माष्टमी, बडादशैं, तिहार, बालाचतुर्दशी, माघे संक्रान्ति, शिवरात्री (४ दिन), होली, चैते दशै
कमेडी नाइट्स लाइभ
कमेडी नाइट्स लाइव भारतीय हिन्दी हास्य कार्यक्रम हो।
कनकाई स्मारिका
कनकाई क्याम्पस, सुरुङ्गाद्वारा २०५१ सालमा प्रकाशित कनकाई स्मारिका नामक पुस्तकका प्रधान सम्पादक कोमलप्रसाद पोखरेल हुन् ।
सन्दर्भ सूची
श्रेणी : नेपाली साहित्य
वेस्टह्याम युनाइटेड फुटबल क्लब
वेस्टह्याम युनाइटेड फुटबल क्लब स्ट्रैटफोर्ड, पुर्वी लण्डन, इङ्ल्यान्डमा आधारित एक फुटबल क्लब हो । वेस्टह्याम प्रिमियर लिग फुटबलको शीर्ष तहमा प्रतिस्पर्धा गर्छ । यो क्लव सन् २०१६ मा लण्डनमा पुन अवस्थित भएको थियो ।
भुवन दहाल
भुवन दहालको जन्म सुदूरपश्चिम नेपालको डोटी जिल्लामा भएको हो।
जीवनी
उहाँको जन्म डोटी जिल्ला को दह कालिका स्थान दहमा, आमा नन्दि देबि दहाल र बुवा शिब प्रसाद दहाल का छ ओटा सन्तान मध्य दोस्रो अथवा माइला सन्तान को रुप मा भएको हो। भुवन दहाल को बाल्यकाल गाउँ मै बितेको हो। गाउँ कै स्कुल देखि शारदा मा.बि. मौवा प्रभात उच्च मा.बि. देहिमान्डौ मा अध्यन कै क्रम मा दहाल बि. सं. २०५६ सालमा संगीत क्षेत्रमा आउनु भएकोहो। पहिलो एल्वम रुखो पिरति २०५८ मा लिएरआएका दहाल ले, करिब ३५ ओटा एल्वम निकाल्नु भयको छ, भने,करिब २५०० गीत मा स्वर दिनु भयको छ। सुदुर को सबै भन्दा बढि गित गाउने कलाकार भुवन दहाल हुन। थुप्रै देउडा गीत मा आवाज दिनु भएका दहाल ठाडि भाका र डेउडाका राजा कै रुपमा चिनिने गर्दछन।
विश्व रंगमञ्च दिवस
विश्व थिएटर दिवस मार्च २७ मा मनाइन्छ । सन् १९६१ देखि, इन्टरनेसनल थिएटर इन्स्टिच्युट द्वारा यो दिवस मनाउन थालिएको थियो ।
भुवन दहाल
देउडा गायन क्षेत्र प्रारम्भ
बि. सं. २०५६ सालमा दिपेन्द्र दाहाल को चोली चौबन्दी एल्वमा काटु सिमल डाली गितबाट शुरु गरेका हुन्।
पिपिरी
पिपिरी मुखले बजाउन मिल्ने नेपाली मौलिक बाजा हो ।
तारागाउँ सङ्ग्रहालय
तारागाउँ सङ्ग्रहालय काठमाडौँमा स्थित एक निजी कला संग्रहालय, पुस्तकालय र कला ग्यालेरी हो। यो सहरको उत्तरी भागमा, बौद्धनाथ स्तूप नजिकै अवस्थित छ। यो सङ्ग्रहालय तारागाउँ रिजेन्सी होटलको जमिनमा अवस्थित छ।
जानकारी
संग्रहालय ३५,००० वर्ग फुट को कभर छ। सङ्ग्रहालययले आफ्नो स्थायी सङ्ग्रहमा अठारौं र उन्नाइसौं शताब्दीका तस्बिरहरू, पानीका रंगहरू र नक्काशीहरू, कलाकारहरूको स्केचहरू, नक्साहरू, योजनाहरू, रेखाचित्रहरू र अन्य विभिन्न कागजातहरू प्रदर्शन गर्दछ। यसको स्थायी संग्रहको अलावा, संग्रहालयमा समकालीन कला ग्यालेरी, कार्यक्रम हल र दुईवटा बाहिरी एम्फीथिएटरहरू पनि छन्।
कर्णाली प्रदेश सभा निर्वाचन, २०७४
'''प्रदेश नं. ६ प्रदेशसभा निर्वाचन'''को ४० सदस्य चयनको लागि दुई चरणमा २०७४ मङ्सिर १० र २०७४ मङ्सिर २१ मा मतदान सम्पन्न भएको हो । यस प्रदेशको मुख्यमन्त्री बन्नका लागि यस निर्वाचनमा सो उम्मेदवारले २१ सदस्यहरूको समर्थन प्राप्त गर्नुपर्नेछ । निर्वाचन आयोग नेपालका अनुसार यस निर्वाचनमा मतदान गर्न योग्य मतदाताको सङ्ख्या ८ लाख ४६ हजार ९ सय ३३ रहेको जनाएको छ ।
खर्च सीमा
प्रदेशसभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको हो । यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/ छापा तथा विद्युतीय माध्यमको लागि ६० हजार, कार्यलय सञ्चालनका लागि३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको छ ।
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेशसभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको हो । पहिलो चरण अन्तर्गत ३२ हिमाली जिल्लामा निर्वाचन हुनेछ भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो । प्रदेश नं. ६ को १० जिल्लाहरू मध्ये पहिलो चरणमा ७ जिल्ला र दोस्रो चरण अन्तर्गत ३ जिल्लामा निर्वाचन सम्पन्न भएको हो ।
निर्वाचन प्रणाली
प्रदेश नं. ६ को प्रदेश सभाका ४० सदस्यहरूको चयन दुई तरिकाले गरिनेछ; २४ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी १६ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन् । सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ ।
ठेकुवा
ठेकुवा (जसलाई खजुरिया वा टिकरी पनि भनिन्छ) दक्षिणी नेपाल तथा उत्तरी भारतमा बनाइने एक प्रकारको सुख्खा मिठाई हो। यो नेपालको तराई क्षेत्र तथा भारतको बिहार, झारखण्ड र उत्तर प्रदेश राज्यमा धेरै लोकप्रिय छ। यी ठाउँहरूमा ठेकुवा, शताब्दीयौंदेखि एउटा मीठो खाजाको रूपमा प्रयोग हुँदै आएको छ।
ठेकुवा छठ पूजाको समयमा देवतालाई चढाइने पूजनीय प्रसाद हो।
तयारी विधि
ठेकुवाका मुख्य सामग्रीहरू गहुँको पीठो, चास्नी (पग्लिएको चिनी) र घिउ हुन्। शख्खर कहिलेकाहीँ चिनीको विकल्पको रूपमा प्रयोग गर्न सकिन्छ। यी चार मुख्य सामग्रीहरू प्रयोग गरेर मिश्रण तयार गरिन्छ र स्वाद बढाउन सुकुमेल वा अन्य मसलाहरू पनि थप्न सकिन्छ।
पिठोको मिश्रणको सा-सानो टुक्रा बनाएर गोलो आकार मा बेलिन्छ र एउटा विशेष साँचोको सहायता ले ठेकुवामा बुट्टा बनिइन्छ। त्यसपछि ठेकुवालाई तातो घिउ वा तेलामा तारिन्छ। ठेकुवाको रङ रातोमा परिणत भएपछि त्यसलाई तेलबाट निकालिन्छ। ठेकुवा सेलाएपछि कडा हुन्छ र खानको लागि तयार हुन्छ।
यसलाई कुनै संरक्षकको आवश्यकता पर्दैन र यसलाई हावा नछिर्ने भाँंडोमा धेरै दिनसम्म सुरक्षित राख्न सकिन्छ।
छठ पर्वको पवित्रता कायम राख्नको लागि प्रसादको ठेकुवाको तयारी सामान्यतया पूजा कोठामा गरिन्छ।
कीर्तिमान
बिहारको दरभङ्गाका १६ जनाको समूहले लिम्का बुक अफ रेकर्ड्समा कीर्तिमान राख्न सन् २०१९ मा ९१ केजीको ठेकुवा तयार पारेका थिए।
इश्क का रङ सफेद
इश्क का रङ सफेद भारतीय हिन्दी धारावाहिक हो।
गरेना फ्रि फायर
गरेना फ्री फायर (जसलाई फ्री फायर ब्याटलग्राउण्ड अथवा फ्री फायर आदि नामहरूले पनि चिनिने गरिन्छ) एक एक्सन-एड्भेन्चर ब्याटल रोएल गेम हो, जो मुख्य गरी मोबाइल फोनहरूका लागि उपलब्ध रहेको छ । जसलाई 111dots Studio द्वारा विकसित गरेर गरेनाद्वारा प्रकाशित गरिएको थियो ।
खेलका पात्रहरू
अल्भारो
ढकारी गाउँपालिका
ढकारी गाउँपालिका  अछाम जिल्लामा अवस्थित नेपालको एक गाउँपालिका हो ।   वि.सं. २०७३ सालमा सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू गरिएपछि अछाम जिल्लामा पर्ने साविकका ढकारी, हिच्मा, ढुंगाचाल्ना, बलाँता र घोडासैन गाविसहरूलाई जोडेर ढकारी  गाउँपालिका बनाइएको हो ।  ढकारी  गाउँपालिकाको कूल क्षेत्रफल २२७.८८ वर्गकिलोमिटर रहेको छ । यस गाउँपालिकालाई ८ वटा वडामा विभाजन गरिएको छ । यस गाउँपालिकाको कूल जनसङ्ख्या २१,५६२ रहेको छ ।नेपाल मानव विकास प्रतिवेदन २०१४ तथा गरिबीको लघु क्षेत्र अनुमान २०६८ मा अछाम जिल्लाको सन्दर्भमा औंल्याएका तथ्यहरू लाई हेर्दा यस गाउँपालिको हकमा पनि सामान्यीकरण गरिएको छ । नेपाल मानव विकास प्रतिवेदन २०१४ अनुसार अछाम जिल्ला मानव विकास सूचकाङ्कका दृष्टिकोणले ७५ जिल्लाहरू मध्य ७१ औँ स्थानमा पर्दछ । यस जिल्लाको मानव विकास सूचकाङ्कको मान ०.३७८ रहेको छ । जस अनुसार औषत आयु ६७.१४ वर्ष तथा प्रतिव्यक्ति आम्दानी ५३६ अमेरिकी डलर रहेको छ । गरिबीको लघु क्षेत्र अनुमान २०६८ अनुसार गरिबीको दर ४७.२% रहेको देखिन्छ । यस गाउँपालिकाको सिमाना पूर्वमा कमलबजार नगरपालिका र तुर्माखाँद गाउँपालिका, पश्चिममा डोटी जिल्ला र सुर्खेत जिल्ला, उत्तरमा मंगलसेन नगरपालिका र कमलबजार नगरपालिका तथा दक्षिणमा सुर्खेत जिल्ला सँग जोडिएको छ । ढकारी गाउँपालिका  सुदूरपश्चिम प्रदेशको अछाम जिल्लामा अवस्थित छ । साविकका ५ वटा गाविसहरू मिलेर बनाइएको यस गाउँपालिकामा ८ वटा वडाहरू रहेका छन् । अछाम जिल्लामा ४ वटा नगरपालिका र ६ वटा गाउँपालिका गरी जम्मा १० वटा स्थानीय तहहरू मध्ये यो गाउँपालिका अछाम जिल्लाको दक्षिणी भूभागमा अवस्थित छ । अछाम जिल्लाको जिल्ला सदरमुकाम देखि करिब ५० किलोमिटरको दुरीमा रहेको यस गाउँपालिकाको केन्द्र साविकको ढकारी गाविस अथवा हालको वडा नंवर १ मा रहेको छ । पूर्ववत रूपमा नेपालको सुदूरपश्चिम विकास क्षेत्रमा पर्ने सेती अञ्चल भित्र रहेको यो गाउँपालिका प्रतिनिधि सभा निर्वाचन प्रयोजनका लागि क्षेत्र नम्बर २ तथा प्रदेश सभा निर्वाचन प्रयोजनका लागि मधेश प्रदेश (ख) अन्तर्गत पर्दछ ।
भौगोलिक अवस्थिति
समुन्द्री सतहबाट करिब ६०० मिटर देखि २२०० मिटर सम्मको उचाईमा अवस्थित ढकारी गाउँपालिका २८°५३'५" देखि २९°०३'१५" उत्तरी अक्षांश र ८१°०३'४५" देखि ८१°२०'३०" पूर्वी देशान्तरमा फैलिएको छ । यो गाउँपालिका अछाम जिल्लाको सदरमुकाम मंगलसेन देखि करिब ५० किलोमिटर पूर्वी भागमा अवस्थित छ । यस गाउँपालिकाको सिमाना पूर्वमा कमलबजार नगरपालिका र तुर्माखाँद गाउँपालिका, पश्चिममा डोटी जिल्ला, उत्तरमा मंगलसेन नगरपालिका र दक्षिणमा सुर्खेत जिल्लासँग जोडिएको छ । यस गाउँपालिकाको कुल क्षेत्रफल २२७.८८ वर्गकिलोमिटर रहेको छ मध्य पहाडी भौगोलिक विशेषता बोकेको ढकारी गाउँपालिका धरातलीय स्वरूपका हिसाबले विविधता युक्त रहेको छ । अधिकांश जमिनको बनौट भिरालो प्रकृतिको छ भने नदी तटीय क्षेत्र लगायतका केही अन्य क्षेत्रमा समथर जमीन पनि रहेको छ । महाभारत पर्वतिय पहाडी श्रृङ्खलाले बनेको यस गाउँपालिकामा कडा खालको चट्टानी भू-भाग, भिरपाखा तथा बसोवास योग्य क्षेत्र सहितको विविधता युक्त धरातलीय स्वरूप रहेको छ ।
नामांकन
नवगठित स्थानीय तह ढकारी गाउँपालिका अछाम जिल्लामा पर्ने साविकका ५ वटा गाविसहरू हिच्मा, बलाँता, ढुंगाचाल्ना, ढकारी र घोडासैन जोडेर बनाइएको हो । यो गाउँपालिकाको ऐतिहासिक रूपले डोटी राज्यसँग सामाप्यता रहेको छ । ढकारी गाउँपालिकाको नामांकनको सन्दर्भमा स्थानीय जानकार व्यक्तिहरूका अनुसार हाल बजार रहेको ढकारी क्षेत्रमा धेरै पहिले ढाक्रेहरूको थकाइ मेट्ने स्थानको रूपमा प्रयोग हुँदै आएको र यस नामबाट नै साविकको गाविस ढकारी नामांकन रहेको र स्थानीय तहको पुनः संरचना हुँदा त्यही नाम त्यो क्षेत्रको लागि प्रसिद्ध रहेको हुनाले ढकारी गाउँपालिकाको नामकरण गरिएको हो ।
प्राकृतिक सम्पदाहरू
ढकारी गाउँपालिका क्षेत्रमा रहेका प्राकृतिक तथा सांस्कृतिक सम्पदाहरू, आर्थिक अभ्यास र उपलब्ध मानवीय पुँजी तथा पुर्वाधार लगायतको अवस्थालाई हेर्ने हो भने यस गाउँपालिकामा विकासका प्रशस्त सम्भावनाहरूको आँकलन गर्न सकिन्छ । वनक्षेत्रले ओगटेको क्षेत्र हेर्दा जङ्गल र झाडी गरी करिब ७२ प्रतिशत र खेति गरिएको जमिन २५.४१ प्रतिशत रहेको छ । ढकारी गाउँपालिका हुँदै बग्ने रिमाखोला, चाइराखोला, खातीखोला, ढुङ्गानीखोला, घामखोला, बुढाखोला, कालीखोला, तोलसेन खोला, गुगाड खोला, स्याउले खोला र कर्णाली नदी, यहाँका मुख्य जल सम्पदाहरू हुन् । यस क्षेत्रमा रहेका राष्ट्रिय वन, तामाखानी सामुदायिक वन, मधुवन सामुदायिक वन, विन्द्रासैनी सामुदायिक वन, त्रिपुरासुन्दरी सामुदायिक वन, आदि यहाँका वन सम्पदाहरू हुन् । जैविक विविधताका हिसाबले उच्च पहाडी चिसो हावापानीमा पाइने जीव तथा वनस्पतिहरू अमला, तेजपात, बाघ, भालु, मृग, बँदेल तथा कालिज, लुइँचे, डाँफे मुख्य रूपमा रहेका छन् । यसका पहाडको माथिल्लो भागमा अधिकांश स्थानमा वन र खर्कहरू रहेका छन् । बालुवा लगायतका खनिजहरू यस क्षेत्रमा पाइन्छन् ।
संस्कृति
डोटेली संस्कृतिको प्रभाव रहेको ढकारी गाउँपालिका क्षेत्रमा खस सभ्यता तथा हिन्दू संस्कृतिको अनुपम संगम रहेको छ । सामाजिक रितिरिवाज र चाडपर्वमा बडा दशैं, तिहार, चैते दशैं, जन्माष्टमी, साउने संक्रान्ति, माघे संक्रान्ति, होली, भुवा पर्व, बिसु पर्व आदि यहाँका मुख्य चाडपर्व हुन् । सामान्यतया यहाँका पुरुषहरूले सर्ट, पाइन्ट, कोट, टोपी र महिलाहरूले गुन्यू, चोलो, सारी, कुर्ता सुरुवाल भेषभुषाका  रूपमा लगाउने गर्छन् । मिश्रित बसोबास रहेको यस गाउँपालिकामा ब्राह्मण, क्षत्री, दलित र जनजातिको बसोबास भएतापनि क्षेत्रिहरूको बाहुल्यता बढी रहेको छ । धार्मिक महत्त्व बोकेका जालपादेवी मन्दिर, मष्टा मन्दिर, शिव मन्दिर, सूर्यकाँडा माई, बण्डाली माईको मन्दिर, नवदुर्गा मन्दिर र तितौडा मन्दिर जस्ता स्थल तथा मन्दिरहरू यस गाउँपालिकामा रहेका छन् । यस गाउँपालिकामा अधिकांश रूपमा अछामी भाषाको प्रयोग गरिन्छ । देउडा, पुतला नाच, धमारी, हुड्केउली आदि यहाँका मुख्य परम्परागत नृत्यहरू हुन् ।
नियमित बहुभुज
सबै भुजा र कोणहरू बराबर भएको बहुभुजलाई नियमित बहुभुज(Regular Polygon) भनिन्छ । जस्तै:समबाहु त्रिभुज र वर्ग नियमित बहुभुज(Regular Polygon) हुन् ।
माली महिला राष्ट्रिय फुटबल टोली
माली महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा माली प्रतिनिधित्व गर्ने महिला फुटबल टिम हो । यो माली फुटबलको लागि शासकीय निकाय माली फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
महानगर
महानगर एक ठूलो सहर वा सहरी क्षेत्र हो जुन कुनै पनि देश वा क्षेत्रको आर्थिक, राजनीतिक र सांस्कृतिक महत्त्व बोकेको हुन्छ र क्षेत्रीय तथा अन्तर्राष्ट्रिय सम्बन्ध, वाणिज्य र सूचनाको महत्त्वपूर्ण केन्द्र हुन्छ । यो पद ग्रीक भाषाबाट आएको हो जसको अर्थ कोलोनीको "आमा सहर " (पुरानो विचार अनुरूप) हुन्छ । पछि यसलाई सामान्य रूपमा कुनै विशेष गतिविधि गर्ने केन्द्रीय सहर वा ठूलो, राष्ट्रको महत्त्वपूर्ण सहर भनी परिभाषित गरियो ।
ओद्नोकलासनिकी
ओद्नोकलासनिकी रूसमा भिकन्तक्ते पछिको दोस्रो सर्वाधिक लोकप्रिय सामाजिक सञ्जाल सेवा हो भने यस भन्दा पछाडि वा तेस्रो स्थानमा फेसबुक रहेको छ। वेबसाइटको आफ्नो तथ्याङ्कका अनुसार, जुलाई २०११ मा यसमा १० करोड भन्दा बढी दर्ता गरिएका प्रयोगकर्ता रहेको जनाएको थियो। मार्च २०१२ मा, यसमा १५ करोड प्रयोगकर्ताहरू दर्ता भएका थिए र १ जनवरी २०१३ सम्म, यसमा २० करोड भन्दा बढी प्रयोगकर्ताहरू दर्ता भएका थिए भने सन् २०१६ मा, यसमा ३० करोड भन्दा बढी प्रयोगकर्ताहरू दर्ता भएका थिए र यो सङ्ख्या सन् २०१७ मा, ३३ करोड पुगेको थियोे। जनवरी २०१७ सम्म, ७ करोड १० लाख मासिक सक्रिय प्रयोगकर्ताहरूले सेवाको उपयोग गरेका थिए। डिसेम्बर २०१८ सम्म, यसको मोबाइल संस्करणका प्रयोगकर्ताहरू ३ करोङ ५५ लाख रहेका थिए। डिसेम्बर २०१७ मा, गरिएको एक सर्वेक्षण अनुसार, लगभग हरेक दिन १९% रूसी इन्टरनेट प्रयोगकर्ताहरूको ओद्नोकलासनिकी प्रयोग गर्ने जनाएको थियो।
यसमा खाता खोल्नका लागि प्रयोगकर्ता कम्तिमा ७ वर्ष कटेको हुनुपर्ने छ। अलेक्सा इन्टरनेटको हालैको तथ्याङ्कअनुसार, विश्वव्यापी रूपमा यो ५६औँ वरियतामा रहेको छ र रूसमा ७ औँ  स्थानमा रहेको छ। सन् २००८ को पहिलो भागको राजस्व ३.३ मिलियन अमेरिकी डलर रहेको थियो।   सिमिलर वेबको हालैको तथ्याङ्क हेर्ने हो भने यसको विश्वव्यापी क्रम १८ रहेको छ भने रूसमा यसको क्रम ६ हो। वेबसाइटमा उछाल दर २३.८४% रहेको छ। ओद्नोकलासनिकी र भिके रूसी इन्टरनेट कम्पनी मेल डटरूद्वारा सञ्चालित छन्।
युक्रेनमा प्रतिबन्ध
मे २०१७ मा, युक्रेनी राष्ट्रपति पेत्रो पोरोशेन्कोले क्रिमिया र दोनबास लगायतका युद्धमा संलग्न भएकोमा रूसमा लगातार लगाइएको प्रतिबन्धको रूपमा मेल डटरू र यसको व्यापक रूपमा प्रयोग हुने सामाजिक सञ्जालहरू, भिकन्तक्ते र ओद्नोकलासनिकीलाई प्रतिबन्ध लगाउने आज्ञा दिएका थिए।